ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్-2020-21లో ఎంఎస్పీ కార్యకలాపాలు
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. గత సీజన్ల తరహాలోనే, ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలను కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛత్తీస్గఢ్, జమ్ము&కశ్మీర్, కేరళ, గుజరాత్, ఆంధ్రప్రదేశ్లో 16.11.2020 నాటికి, 284.18 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 239.69 ల.మె.ట. కంటే ఇది 18.56 శాతం అధికం. ప్రస్తుత 284.18 ల.మె.ట. సేకరణలో, ఒక్క పంజాబ్ నుంచే 198.38 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 69.81 శాతం.
కనీస మద్దతు ధర వద్ద కేంద్రం చేపట్టిన కొనుగోళ్ల ద్వారా, దేశవ్యాప్తంగా ఇప్పటివరకు 24.39 లక్షల మంది రైతులు లబ్ధి పొందారు. వారికి కనీస మద్దతు ధరగా రూ. 53653.81 కోట్లను కేంద్ర ప్రభుత్వం చెల్లించింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 45.10 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, కేంద్ర నోడల్ ఏజెన్సీల ద్వారా నేరుగా పంటలను సేకరిస్తారు.
16.11.2020 వరకు; 34361 మంది తమిళనాడు, మహారాష్ట్ర, గుజరాత్, హర్యానా, రాజస్థాన్ రైతులకు ప్రయోజనం కలిగిస్తూ, రూ. 317.54 కోట్ల కనీస మద్దతు ధరతో, 58867.79 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది. గతేడాది ఇదే సమయానికి సేకరించిన 33976.48 మె.ట.తో పోలిస్తే, ప్రస్తుత సేకరణ 73.26 శాతం ఎక్కువ.
అదేవిధంగా, 5089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 16.11.2020 వరకు తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హర్యానా, రాజస్థాన్, మధ్యప్రదేశ్, తెలంగాణ, ఆంధ్రప్రదేశ్, మహారాష్ట్ర, గుజరాత్లో గింజ పత్తి  సేకరణ కూడా సాఫీగా సాగుతోంది. 16.11.2020 వరకు, 2,93,900 మంది రైతుల నుంచి 14,98,183 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 4285.84 కోట్ల రూపాయలు చెల్లించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 106.85 కోట్ల డోసులను అందించారు.
గత 24 గంటల్లో 10,423 కొత్త కేసులు నమోదయ్యాయి. ఇది 259 రోజుల కనిష్ట స్థాయి.
రికవరీ రేటు 98.21% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 15,021 మంది కోలుకున్నారు. దీంతో, కోలుకున్నవారి మొత్తం సంఖ్య 3,36,83,581 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.45% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,53,776. ఇది 250 రోజుల కనిష్ట స్థాయి.
రోజువారీ పాజిటివిటీ రేటు  గత 29 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 39 రోజులుగా 2% కన్నా తక్కువగా ఉంది.
ఇప్పటివరకు 61.02 కోట్ల కొవిడ్ పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2021 మే, జూన్ నెలల్లో ప్రధాన మంత్రి గరిబ్ కల్యాణ్ అన్న యోజన ఆధ్వర్యంలో ఎన్ఎఫ్ఎస్ఏ లబ్ధిదారులకు అదనంగా ఉచిత ఆహార ధాన్యాలు పంపిణీ చేయబడతాయి.
దాదాపు 80 కోట్ల మంది లబ్ధిదారులకు నెలకు 5 కిలోల చొప్పున ఉచితంగా అందిస్తారు. ఇది నేషనల్ ఫుడ్ సెక్యూరిటీ యాక్ట్ 2013  పరిధిలో ఎన్ఎఫ్ఎస్ఎ ఆహార ధాన్యాలపైన వచ్చే రెండు నెలలు అంటే మే మరియు జూన్ 2021 అమలులో ఉంటుంది.
ప్రధానమంత్రి నరేంద్ర మోదీకి పేదల పట్ల ఉన్న నిబద్ధతకు అనుగుణంగా జాతీయ ఆహార భద్రతా చట్టం, 2013  పరిధిలో ఉన్న దాదాపు 80 కోట్ల మంది లబ్ధిదారులకు నెలకు 5 కిలోల చొప్పు ఉచిత ఆహార ధాన్యాలు కేటాయించాలని భారత ప్రభుత్వం నిర్ణయించింది. మునుపటి "ప్రధాన మంత్రి గరిబ్ కల్యాణ్ అన్న యోజన  మాదిరిగానే వచ్చే రెండు నెలలు అంటే మే మరియు జూన్ 2021 వరకు ఎన్ఎఫ్ఎస్ఏ ఆహార ధాన్యాలు పైన ఇది అమలవుతుంది.
ఈ ప్రత్యేక పథకం  కింద ఎన్ఎఫ్ఎస్ఎ యొక్క రెండు వర్గాల పరిధిలో ఉన్న 80 కోట్ల ఎన్ఎఫ్ఎస్ఎ లబ్ధిదారులకు, అంత్యోదయ అన్న యోజన  మరియు ప్రయారిటీ హౌస్హోల్డర్స్ , అదనపు కోటా ఉచిత ఆహార ధాన్యాలు తో అందించబడతాయి. ఎన్ఎఫ్ఎస్ఏ కింద వారి సాధారణ నెలవారీ అర్హతలకు అదనంగా నెలకు 5 కిలోల చొప్పున అందిస్తారు.
రాష్ట్రాలు/యుటిలకు కేంద్ర సహాయంలో భాగంగా ఆహార ధాన్యాలు, అంతర్రాష్ట్ర రవాణా మొదలైన వాటిపై భారత ప్రభుత్వం రూ .26 వేల కోట్లకు పైగా ఖర్చు చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, పంజాబ్, కర్నాటక, మధ్యప్రదేశ్, తమిళనాడు, గుజరాత్ లో పెరుగుతున్న కరోనా కేసులు
దేశవ్యాప్తంగా 6 కోట్ల 10 లక్షలకు పైగా కోవిడ్ టీకా డోసుల పంపిణీ
ఆరు రాష్టాలు - మహారాష్ట్ర, పంజాబ్, కర్నాటక, మధ్యప్రదేశ్, తమిళనాడు, గుజరాత్ లో కరోనాకేసులు పెరుగుతున్నాయి. మొత్తం కరోనా కేసులలో ఈ రాష్ట్రాల వాటా 78.56% నమొదైంది. గత 24 గంటలలో 56,211 కొత్త కరోనా కేసులు నమోదు కాగా మహారాష్ట్రలో అత్యధికంగా ఒక్క రోజులోనే
31,643 కేసులు వచ్చాయి. పంజాబ్ లో 2,868, కర్నాటకలో 2,792 నమోదయ్యాయి.
క్రింద చూపిన విధంగా పది రాష్ట్రాలలో కరోనాకేసులు పెరుగుతూ ఉన్నాయి.
భారత దేశంలో మొత్తం చికిత్సలో ఉన్న కోవిడ్ బాధితుల సంఖ్య 5,40,720 కి చేరింది. ఇది మొత్తం కొవిడ్ కేసులలో 4.47% . గత 24 గంతలలో చికిత్సలో ఉన్నవారి సంఖ్య నికరంగా18,912 పెరిగింది. చికిత్స పొందుతున్నవారిలో 79.64% వాటా మహారాష్ట, కేరళ, పంజాబ్, కర్నాటక, చత్తీస్ గఢ్ రాష్టాలదే ఉండగా మహారాష్ట్ర అత్యధికంగా 62% వాటాతో ఉంది.
మరోవైపు ఈ ఉదయం 7 గంటలవరలు అందిన సమాచారం ప్రకారం దేశవ్యాప్తంగా 10,07,091 శిబిరాల ద్వారా 6,11,13,354 టీకాల పంపిణీ జరిగింది. ఇందులో 81,74,916 డోసులు ఆరోగ్య సిబ్బందికిచ్చిన మొదటి డోసులు, 51,88,747 ఆరోగ్య సిబ్బందికిచ్చిన రెండో డోసులు, 89,44,742 కోవిడ్ యోధులకిచ్చిన మొదటి డొసులు, 37,11,221 ఆరోగ్య సిబ్బందికిచ్చిన రెండో డోసులు, 68,72,483 45 ఏళ్ళు పైబడ్డ దీర్ఘకాల వ్యాధిగ్రస్తుల కిచ్చిన మొదటి డోసులు, 405 వారికిచ్చిన రెండో డోసులు కాగా 2,82,19,257 డోసులు 60 ఏళ్ళు పైబడ్డవారికిచ్చిన మొదటి డోసులు, 1583 వారికిచ్చిన రెండో డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ మధ్య దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
81,74,916
|
|
51,88,747
|
|
89,44,742
|
|
37,11,221
|
|
68,72,483
|
|
405
|
|
2,82,19,257
|
|
1583
|
|
6,11,13,354
కోవిడ్ టీకాల కార్యక్రమం మొదలైన 73వరోజైన మార్చి 29 నాడు 5,82,919 టీకా డోసుల పంపిణీ జరిగింది. అందులో 5,51,164 మంది కోవిడ్ యోధులు, ఆరోగ్య సిబ్బంది 14,608 శిబిరాల ద్వారా మొదటి డోస్ అందుకోగా 31,755 మంది రెండో డోస్ అందుకున్నారు.
|
|
తేదీ: మార్చి 29, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ మధ్య దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
17,919
|
|
10,682
|
|
32,629
|
|
19,085
|
|
1,41,260
|
|
405
|
|
3,59,356
|
|
1,583
|
|
5,51,164
|
|
31,755
దేశవ్యాప్తంగా ఇప్పటివరకు కోవిడ్ బారినపడి కోలుకున్నవారి సంఖ్య 1,13,93,021 కు చేరింది. అంటే, జాతీయ స్థాయిలో 94.19% కోలుకున్నట్టు..
గత 24 గంటలలో కోలుకున్నవారి సంఖ్య 37,028 .
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఎన్పిఎస్ పరిధిలోకి వచ్చే కేంద్ర ప్రభుత్వ ఉద్యోగులకు నోటిఫికేషన్ జారీ చేసిన డిఓపిపిడబ్ల్యు
జాతీయ పెన్షన్ వ్యవస్థ పరిధిలోని కేంద్ర ప్రభుత్వ ఉద్యోగుల సర్వీసును క్రమబద్ధీకరించడానికి డిఓపిపిడబ్ల్యూ నోటిఫికేషన్ను జారీ చేసింది.
న్యూ డిఫైన్డ్ కంట్రిబ్యూషన్ బేస్డ్ పెన్షన్ స్కీమ్..డిపార్ట్మెంట్ ఆఫ్ ఎకనామిక్ అఫైర్స్ నోటిఫికేషన్ నెం. 5/7/2003-ఇసిబి & పిఆర్ 22 డిసెంబర్, 2003 నాటిది. అనంతరం జాతీయ పెన్షన్ సిస్టమ్ కింద కార్యకలాపాల నమోదు, సహకారం, పెట్టుబడి, ఫండ్ నిర్వహణ, ఉపసంహరణలు, యాన్యుటీ మొదలైనవి పిఎప్ఆర్డిఏ చట్టం, 2013 ద్వారా నియంత్రించబడుతున్నాయి.
ఎన్పిఎస్ ఉద్యోగులకు సంబంధించిన అనేక సేవా విషయాలు పిఎఫ్ఆర్డిఎ చట్టం పరిధిలోకి రాలేదు. అందువల్ల, ఎన్పిఎస్ అమలును క్రమబద్ధీకరించడానికి, ఎన్పిఎస్ ఉద్యోగుల కోసం ప్రత్యేక సేవా నియమాలను రూపొందించే ప్రతిపాదనను డివోపిపిడబ్ల్యు ప్రారంభించింది.
ప్రస్తుత నోటిఫికేషన్ ఎన్పిఎస్ ఉద్యోగులకు అందుబాటులో ఉన్న వివిధ ప్రయోజనాలు / సదుపాయాలను అందిచడానికి వివరణాత్మక మార్గదర్శకాన్ని అందిస్తుంది, రిజిస్ట్రేషన్ ఆలస్యం అయినప్పుడు ప్రభుత్వ ఉద్యోగికి చెల్లించాల్సిన పరిహారం మరియు ఎన్పిఎస్ ఖాతాకు విరాళాల క్రెడిట్, సిసిఎస్  కింద ప్రయోజనాల ఎంపిక) సర్వీస్ చేస్తున్న సమయంలో ప్రభుత్వ ఉద్యోగి మరణం లేదా వైకల్యం సంభవించినప్పుడు నియమాలు లేదా ఎన్పిఎస్ నియమాలు, పదవీ విరమణపై చెల్లించాల్సిన ప్రయోజనాలు, అకాల పదవీ విరమణ, స్వచ్ఛంద పదవీ విరమణ, అటానమస్ బాడీ లేదా పిఎస్యులో శోషణ మొదలైనవి ఇందులో వివరించారు.
అంతకుముందు డివోపిపిడబ్లు యొక్క ఓఎం నం 38/41/06-పి & పిడబ్ల్యు  తేదీ 05.05.2009 ప్రకారం ఇన్వాలిడ్ పెన్షన్, సర్వీస్లో మరణించిన నేపథ్యంలో కుటుంబ పెన్షన్, వైకల్యం పెన్షన్ మరియు అసాధారణమైన కుటుంబ పెన్షన్ యొక్క ప్రయోజనాలు ఎన్పిఎస్ కవర్ ప్రభుత్వ ఉద్యోగులకు 01.01.2004 కి ముందు నియమించిన ఉద్యోగులతో సమానంగా విస్తరించబడ్డాయి. ఆ తరువాత సిసిఎస్  నిబంధనల ప్రకారం వర్తించే అదే నిబంధనలు మరియు షరతులపై 26.08.2016 నాటి డోపిపిడబ్ల్యు యొక్క ఉత్తర్వు ప్రకారం రిటైర్మెంట్ గ్రాట్యుటీ మరియు డెత్ గ్రాట్యుటీ ప్రయోజనాలు నేషనల్ పెన్షన్ సిస్టమ్ పరిధిలోని అందరు కేంద్ర ప్రభుత్వ ఉద్యోగులకు కూడా విస్తరించబడ్డాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
సూక్ష్మ, చిన్న, మధ్య తరహా పరిశ్రమలకోసం ఆర్ధిక శాఖ మంత్రి ప్రకటించిన ప్యాకేజీతో దేశీయ పరిశ్రమలు బలోపేతమవుతాయి: శ్రీ గడ్కరీ
సూక్ష్మ, చిన్న, మధ్య తరహా పరిశ్రమలకోసం  కేంద్ర ఆర్ధిక శాఖ మంత్రి శ్రీమతి నిర్మలా సీతారామన్ ప్రకటించిన ప్యాకేజీని స్వాగతిస్తున్నట్టు కేంద్ర చిన్న మధ్య తరహా పరిశ్రమలు మరియు రోడ్డు రవాణా శాఖ మంత్రి శ్రీ నితిన్ గడ్కరీ అన్నారు. స్థానిక పరిశ్రమలకు నూతన జవసత్వాలిచ్చేలా కేంద్ర ఆర్ధిక శాఖ మంత్రి నిర్మలా సీతారామన్ ప్యాకేజీ ప్రకటించారని ఒక వీడియో సందేశంద్వారా కేంద్ర మంత్రి శ్రీ గడ్కరీ తెలిపారు. ఆయన నాగపూర్ నుంచి ఈ సందేశాన్ని పంపారు.
గ్రామీణ పరిశ్రమల టర్నోవర్ 88 వేల కోట్లరూపాయలని..ఇది రానున్న రెండేళ్లలో ఐదు లక్షల కోట్ల రూపాయలకు చేరుకుంటుందని శ్రీ గడ్కరీ తెలిపారు. ఆర్ధిక శాఖ మంత్రి ప్రకటించిన ఉద్దీపన ప్యాకేజీ కారణంగా రూ. 5 లక్షల కోట్ల రూపాయల టర్నోవర్ అనే లక్ష్యాన్ని చేరుకుంటామని ఆయన దీమా వ్యక్తం చేశారు. ఈ విషయంలో ఖాదీ రంగం గణనీయమైన పాత్ర పోషిస్తోందని ఇది ఇప్పటికే ఎగుమతుల రంగంలోకి ప్రవేశించిందని ఆయన అన్నారు.
ఎంఎస్ ఎంఇ రంగానికున్న నిర్వచనాన్ని మార్చడంపట్ల కేంద్ర మంత్రి శ్రీ గడ్కరీ సంతోషం ప్రకటించారు. పెట్టుబడుల పరిమితిని రూ. 100 కోట్లకు పెంచారని దీనివల్ల పరిశ్రమలకు బ్యాంకులనుంచి ఆర్ధిక సహాయం చాలా సులువుగా వస్తుందని అన్నారు. చాలా కాలంగా చిన్న మధ్య తరహా పరిశ్రమలు ఈ మార్పు కోరుకుంటున్నాయని ఆయన అన్నారు. కార్పస్ ఫండ్ పదివేల కోట్ల రూపాయలు కలిగిన ఈ మహా ఉద్దీపన ప్యాకేజీ కారణంగా 25 లక్షల ఎంఎస్ ఎంఈలు లబ్ధి పొందుతాయని శ్రీ గడ్కరీ వివరించారు.
ఎంఎస్ ఎం ఇ రంగం కారణంగా దేశంలో 11 కోట్ల మందికి ఉపాధి లభిస్తుందని, దేశ జిడిపిలో 29 శాతం ఈ రంగానిదేనని శ్రీ గడ్కరీ అన్నారు. ఈ విషయాన్ని ఈ రంగానికి సంబంధించినవారు మరిచిపోవద్దని ఆయన సూచించారు. ఈ ప్యాకేజీ కారణంగా ఎంఎస్ ఎం ఇ, గ్రామీణ మరియు కుటీర పరిశ్రమలు నూతన శిఖరాలు అందుకుంటాయని శ్రీ గడ్కరీ దీమా వ్యక్తం చేశారు.
ఆర్థిక మంత్రిత్వ శాఖ
రీటైల్ విభాగంలో బ్లాక్చెయిన్ టెక్నాలజీ ఆధారిత సెంట్రల్ బ్యాంక్ డిజిటల్ కరెన్సీ  పైలట్ ను ప్రారంభించిన ఆర్ బీ ఐ
రిజర్వ్ బ్యాంక్ ఆఫ్ ఇండియా  అక్టోబర్ 7, 2022న సెంట్రల్ బ్యాంక్ డిజిటల్ కరెన్సీ పై కాన్సెప్ట్ నోట్ను విడుదల చేసింది. ఈ నోట్ను ఆర్ బీ ఐ  వెబ్సైట్లో దిగువ లింక్ ద్వారా యాక్సెస్ చేయవచ్చు.
https://www.rbi.org.in/Scripts/PublicationReportDetails.aspx?UrlPage=&ID=1218
ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు.
రిటైల్ విభాగంలో ఆర్బిఐ ప్రారంభించిన సిబిడిసి పైలట్లో బ్లాక్చెయిన్ టెక్నాలజీ ఆధారిత భాగాలు ఉన్నాయని మంత్రి పేర్కొన్నారు.
సీ బీ డీ సీ గురించి మరింత సమాచారం ఇస్తూ, ఆర్ బీ ఐ హోల్సేల్ మరియు రిటైల్ విభాగాల్లో సీ బీ డీ సీ పైలట్లను ప్రారంభించిందని మంత్రి పేర్కొన్నారు. డిజిటల్ రూపాయి -హోల్సేల్ గా పిలవబడే హోల్సేల్ విభాగంలో పైలట్ నవంబర్ 1, 2022న ప్రారంభించబడింది, ప్రభుత్వ సెక్యూరిటీలలోని సెకండరీ మార్కెట్ లావాదేవీల సెటిల్మెంట్కు ఈ పైలట్ కేసు పరిమితం చేయబడింది. e₹-W యొక్క ప్రయోజనం ఇంటర్-బ్యాంక్ మార్కెట్ను మరింత సమర్థవంతంగా ప్రభావితం చేయగలదని భావిస్తున్నారు. సెటిల్మెంట్ గ్యారెంటీ మౌలిక సదుపాయాల అవసరాన్ని లేదా సెటిల్మెంట్ రిస్క్ను తగ్గించడానికి ప్రత్యామ్నాయ అవసరాన్ని నిరోధించడం ద్వారా సెంట్రల్ బ్యాంక్ డబ్బులో సెటిల్మెంట్ లావాదేవీ ఖర్చులను తగ్గిస్తుంది. డిజిటల్ రూపాయి-రిటైల్ గా పిలువబడే రిటైల్ విభాగంలో పైలట్ డిసెంబర్ 01, 2022న కస్టమర్లు మరియు వ్యాపారులతో కూడిన క్లోజ్డ్ యూజర్ గ్రూప్ లో ప్రారంభించబడింది.
రిటైల్ పైలట్ ప్రాజెక్ట్లో దశల వారీగా భాగస్వామ్యానికి ఎనిమిది బ్యాంకులను ఆర్బిఐ గుర్తించిందని మంత్రి తెలిపారు. మొదటి దశలో స్టేట్ బ్యాంక్ ఆఫ్ ఇండియా, ఐ సి ఐ సి ఐ బ్యాంక్, యెస్ బ్యాంక్ మరియు ఐ డి ఎఫ్ సి ఫస్ట్ బ్యాంక్ అనే నాలుగు బ్యాంకులు ఉన్నాయి. తదనంతరం, బ్యాంక్ ఆఫ్ బరోడా, యూనియన్ బ్యాంక్ ఆఫ్ ఇండియా, హెచ్డిఎఫ్సి బ్యాంక్ మరియు కోటక్ మహీంద్రా బ్యాంక్ వంటి మరో నాలుగు బ్యాంకులు రిటైల్ పైలట్లో పాల్గొంటాయి.
డిసెంబర్ 01, 2022న సీ బీ డీ సీ  రిటైల్ వెర్షన్లో ఆర్ బీ ఐ ఇప్పటికే పైలట్ను రూపొందించిందని మరో ప్రశ్నకు సమాధానంగా మంత్రి తెలిపారు. e₹-R అనేది డిజిటల్ టోకెన్ రూపంలో ఉంటుంది. చట్టపరమైన నగదు రూపాయి టెండర్ను సూచిస్తుంది. ఇది పేపర్ కరెన్సీ మరియు నాణేల మాదిరిగానే అదే విలువలతో జారీ చేయబడుతోంది. ఇది ఆర్థిక మధ్యవర్తుల ద్వారా, అంటే బ్యాంకుల ద్వారా పంపిణీ చేయబడుతోంది. వినియోగదారులు పాల్గొనే బ్యాంకులు అందించే డిజిటల్ వాలెట్ ద్వారా e₹- Rతో లావాదేవీలు చేయగలుగుతారు. లావాదేవీలు వ్యక్తి నుండి వ్యక్తి  మరియు వ్యక్తి నుండి వ్యాపారి  రెండూ కావచ్చు. e₹-R విశ్వాసం, భద్రత మరియు సెటిల్మెంట్ ముగింపు వంటి భౌతిక నగదు లక్షణాలను అందిస్తుంది. నగదు వలె, సీ బీ డీ సీ ఎటువంటి వడ్డీని పొందదు మరియు బ్యాంకులలో డిపాజిట్ల వంటి ఇతర రకాల డబ్బుకు మార్చవచ్చు.
సీ బీ డీ సీ యొక్క పూర్తి అమలు కోసం ఆర్ బీ ఐ చేపడుతున్న ఇతర చర్యలలో స్వీకరించిన ఫీడ్బ్యాక్ ఆధారంగా మరిన్ని బ్యాంకులు, వినియోగదారులు మరియు ప్రాంతాలకు చేర్చడానికి పైలట్ల పరిధిని క్రమంగా విస్తరించడం కూడా ఉన్నాయని మంత్రి పేర్కొన్నారు.
ఉక్కు మంత్రిత్వ శాఖ
కర్నాటకలోని జేఎస్డబ్లూ స్టీల్ విజయనగర్ వర్క్స్లో కొత్త 5 ఎంటిపిఏ ప్రాజెక్ట్కు శంకుస్థాపన చేసిన కేంద్ర ఉక్కు మంత్రి శ్రీ రామ్ చంద్ర ప్రసాద్ సింగ్
కర్నాటకలోని బళ్లారిలో జేఎస్డబ్లూ స్టీల్ విజయనగర్ వర్క్స్ ఇంటిగ్రేటెడ్ స్టీల్ ఫెసిలిటీలో 5 ఎంటిపిఏ కొత్త ప్రాజెక్టుకు కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ ఈరోజు శంకుస్థాపన చేశారు. ఈ బ్రౌన్-ఫీల్డ్ విస్తరణ ప్రాజెక్ట్ జేఎస్డబ్లూ స్టీల్ లిమిటెడ్ పూర్తి యాజమాన్యంలోని జేఎస్డబ్లూ విజయనగర్ మెటాలిక్స్ లిమిటెడ్ ద్వారా చేపట్టబడుతోంది. ఈ విస్తరణ కోసం కంపెనీ 15,000 కోట్ల రూపాయల క్యాపెక్స్ పెట్టుబడిని కేటాయించింది మరియు ఎఫ్వై24 నాటికి పూర్తి చేయాలని భావిస్తున్నారు. జేఎస్డబ్లూ స్టీల్ ఛైర్మన్ శ్రీ సజ్జన్ జిందాల్తో పాటు ఇతర ప్రభుత్వ మరియు కంపెనీ అధికారుల సమక్షంలో ఈ శంకుస్థాపన కార్యక్రమం జరిగింది.
ప్రాజెక్ట్ కోసం పర్యావరణ క్లియరెన్స్  ఇప్పటికే భారత ప్రభుత్వం పర్యావరణ, అటవీ & వాతావరణ మార్పు మంత్రిత్వ శాఖ నుండి అందుకుంది. కర్ణాటక ప్రభుత్వం 'సింగిల్ విండో హై-లెవల్ క్లియరెన్స్ కమిటీ'  నుండి ప్రాథమిక క్లియరెన్స్ కూడా పొందింది. విజయనగర్ వర్క్స్ స్టీల్ ఫెసిలిటీ కోసం 18 ఎంటిపిఎ రోడ్మ్యాప్లో భాగంగా, జెఎస్డబ్లూ స్టీల్ రాబోయే 12 నెలల్లో 13 ఎంటిపిఏ సామర్థ్యాన్ని సాధించడానికి ప్రస్తుత సౌకర్యాన్ని అప్గ్రేడ్ చేయడం ద్వారా అదనంగా 1 ఎంటిపిఏ విస్తరణను సాధించాలని లక్ష్యంగా పెట్టుకుంది.
ఈ సందర్భంగా కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ మాట్లాడుతూ పటిష్టమైన భారతదేశాన్ని నిర్మించేందుకు జేఎస్డబ్లూ స్టీల్ చేస్తున్న కృషిని కొనియాడారు. పెరుగుతున్న ఉక్కు రంగ అభివృద్ధిపై దృష్టి సారించిన ఉక్కు మంత్రి విస్తరణ ప్రాజెక్టులు ప్రపంచ స్థాయి ఉక్కు లభ్యతను మరియు ఉక్కు మంత్రిత్వ శాఖ యొక్క ప్రగతిశీల ప్రణాళికలను పెంపొందించడంలో కూడా సహాయపడతాయని తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
రోజుకు 9 లక్షల పరీక్షలతో భారత్ సరికొత్త రికార్డు
ఒక్కరోజులోనే కోలుకున్నవారు అత్యధికంగా 57,584 మంది
మొత్తం కోలుకున్నవారి సంఖ్య 13 లక్షల పైమాటే
కోవిడ్ పరీక్షల విషయంలో భారత్ మరో సరికొత్త రికార్డు నెలకొల్పింది. ఒక రోజులో జరిపిన పరీక్షల సంఖ్య 9 లక్షలకు  చేరింది. ఇలా ఒకే రోజులో జరిపిన పరీక్షల సంఖ్యలో ఇది అత్యధికం. దీంతో ఇప్పటివరకు జరిపిన మొత్తం పరీక్షలు 3,09,41,264 కు చేరింది.
అంత భారీ సంఖ్యలో పరీక్షలు జరిపినప్పటికీ, పాజిటివ్ గా గుర్తించిన కేసుల సంఖ్య మాత్రం . 8.81% దగ్గరే ఉంది. వారపు జాతీయ సగటు 8.84% కంటే ఇది తక్కువ.
గడిచిన 24 గంటల్లో 57,584 మంది కోలుకోవటంతో ఈ సంఖ్య కూడా అత్యధికంగా నమోదైంది. అదే కాలంలో పాజిటివ్ గా ధ్రువపడిన 55,079 మంది కంటే ఇది ఎక్కువ. మరింతమంది కోలుకుంటూ ఆస్పత్రులనుంచి డిశ్చార్జ్ అవుతూ, స్వల్ప లక్షణాలున్న వారు హోమ్ ఐసొలేషన్ నుంచి బైటపడుతూ ఉండటంతో ఇప్పటివరకూ కోలుకున్నవారి సంఖ్య 19 లక్షలు పైబడింది. . ఇలా కోలుకున్నవారి సంఖ్యకూ, చికిత్సలో ఉన్నవారి సంఖ్యకూ మధ్య అంతరం బాగా పెరుగుతూ ఈరోజు 13 లక్షలు దాటింది. కచ్చితంగా చెప్పాలంటే 13,04,613 కేసులు.
రోజురోజుకూ కోలుకుంటున్నవారి సగటు సంఖ్య పెరుగుతూ ఉండటంతో భారత్ లో కోలుకున్నవారి శాతం 73.18% చేరింది. అదే విధంగా పాజిటివ్ గా నమోదైన వారిలో మరణాలు 1.92% కు తగ్గాయి. కేంద్ర ప్రభుత్వంతో రాష్ట్రాలు, కేంద్రపాలిత ప్రాంతాలు సమన్వయంతో చేస్తున్న కృషి ఫలితంగా "పరీక్షించు, ఆనవాలు పట్టు, చికిత్స అందించు" అనే త్రిముఖ వ్యూహం బాగా పనిచేసింది. 30 రాష్ట్రాలు, కేంద్ర పాలిత ప్రాంతాలలో మరణాల శాతం జాతీయ సగటు కంటే తక్కువగా ఉంది. మెరుగైన పరీక్షా విధానం వలన తొలిదశలోనే గుర్తించి ఐసొలేషన్ లో ఉంచటం, తగిన ప్రామాణిక చికిత్స అందించటం సాధ్యమవుతూ వస్తోంది. దీనివలన మరణాల శాతం కనీస స్థాయిలో తగ్గుదలబాటలో ఉంది.
ప్రస్తుతం చికిత్సలో ఉన్నవారి సంఖ్య 6,73,166 గా ఉండగా ఇది మొత్తం పాజిటివ్ కేసులలో 24.91% . ఈ సంఖ్య కూడా మరణాల సంఖ్య తగ్గుదలబాటలో ఉన్నట్టు చూపుతోంది.
పరీక్షల విషయంలో అనుసరించిన కీలకమైన వ్యూహం లాబ్ ల నెట్ వర్క్ ను దేశవ్యాప్తంగా విస్తృతం చేయటం. దీంతో ప్రస్తుతం లాబ్ ల సంఖ్య 1476 కి చేరింది. ఇందులో ప్రభుత్వ రంగంలో 971 లాబ్ లు ఉండగా ప్రైవేట్ సంస్థల ఆధ్వర్యంలో 505ఉన్నాయి.
రకరకాల లాబ్ ల వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 755
ట్రూ నాట్ ఆధారిత పరీక్షల లాబ్స్ : 604 
సిబినాట్ ఆధారిత పరీక్షల లాబ్స్: 117 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఆరోగ్య, కుటుంబ సంక్షేమ మంత్రిత్వ శాఖ
135.99 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 70 లక్షలకు పైగా డోసులు నిర్వహణ
98.38 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 7,447 కొత్త కేసులు నమోదు
దేశవ్యాప్త క్రియాశీల కేసుల సంఖ్య 86,415
వారపు పాజిటివిటీ రేటు  గత 33 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 70,46,805 డోసులతో కలిపి, 135.99 కోట్ల డోసులను  టీకా కార్యక్రమం అధిగమించింది. 1,41,93,269 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,85,958
|
|
రెండో డోసు
|
|
96,29,532
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,83,666
|
|
రెండో డోసు
|
|
1,67,42,999
|
|
18-44 ఏళ్ల వారు
|
|
మొదటి డోసు
|
|
48,38,74,667
|
|
రెండో డోసు
|
|
28,50,59,645
|
|
45-59 ఏళ్ల వారు
|
|
మొదటి డోసు
|
|
19,08,70,116
|
|
రెండో డోసు
|
|
13,75,94,350
|
|
60 ఏళ్లు పైబడినవారు
|
|
మొదటి డోసు
|
|
11,92,84,012
|
|
రెండో డోసు
|
|
8,81,71,322
|
|
మొత్తం
|
|
1,35,99,96,267
గత 24 గంటల్లో 7,886 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,62,765 కు పెరిగింది.
దేశవ్యాప్త రికవరీ రేటు 98.38 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 50వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,447 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 86,415. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,59,952 పరీక్షలు చేశారు. దేశవ్యాప్తంగా ఇప్పటివరకు 66.15 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.63 శాతంగా ఉంది. గత 33 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.59 శాతంగా ఉంది. రోజువారీ పాజిటివిటీ రేటు గత 74 రోజులుగా 2 శాతం కంటే తక్కువగా, 109 రోజులుగా 3 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
134.61 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 68 లక్షలకు పైగా డోసులు నిర్వహణ
98.38 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,984 కొత్త కేసులు నమోదు
దేశవ్యాప్త క్రియాశీల కేసుల సంఖ్య 87,562
వారపు పాజిటివిటీ రేటు  గత 31 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 68,89,025 డోసులతో కలిపి, 134.61 కోట్ల డోసులను  టీకా కార్యక్రమం అధిగమించింది. 1,41,10,887 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,85,790
|
|
రెండో డోసు
|
|
96,15,068
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,83,347
|
|
రెండో డోసు
|
|
1,67,16,936
|
|
18-44 ఏళ్ల వారు
|
|
మొదటి డోసు
|
|
48,14,22,451
|
|
రెండో డోసు
|
|
27,76,64,395
|
|
45-59 ఏళ్ల వారు
|
|
మొదటి డోసు
|
|
19,03,00,963
|
|
రెండో డోసు
|
|
13,55,74,432
|
|
60 ఏళ్లు పైబడినవారు
|
|
మొదటి డోసు
|
|
11,89,49,012
|
|
రెండో డోసు
|
|
8,71,02,089
|
|
మొత్తం
|
|
1,34,61,14,483
గత 24 గంటల్లో 8,168 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,46,931 కు పెరిగింది.
దేశవ్యాప్త రికవరీ రేటు 98.38 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 48వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,984 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 87,562. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,84,883 పరీక్షలు చేశారు. దేశవ్యాప్తంగా ఇప్పటివరకు 65.88 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.67 శాతంగా ఉంది. గత 31 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.59 శాతంగా ఉంది. రోజువారీ పాజిటివిటీ రేటు గత 72 రోజులుగా 2 శాతం కంటే తక్కువగా, 107 రోజులుగా 3 శాతం కంటే తక్కువగా నమోదవుతోంది.
రైల్వే మంత్రిత్వ శాఖ
సూరత్ మరియు వాపి మధ్య జరుగుతున్న ముంబై అహ్మదాబాద్ హై స్పీడ్ రైల్ కారిడార్ నిర్మాణ కార్యకలాపాలను శ్రీమతి దర్శన జర్దోష్ పరిశీలించారు
రైల్వేలు మరియు జౌళి శాఖ సహాయ మంత్రి శ్రీమతి దర్శన జర్దోష్ సూరత్ మరియు వాపి మధ్య ఉన్న ప్రాజెక్ట్ సైట్ వద్ద ముంబై-అహ్మదాబాద్ హై స్పీడ్ రైల్వే పనులను ఈరోజు పరిశీలించారు.
గౌరవ మంత్రి గారు నవ్సారి జిల్లా పద్గా గ్రామం వద్ద సిహెచ్ 243 దగ్గర ఉన్న కాస్టింగ్ యార్డ్తో పర్యటనను ప్రారంభించారు. ఇందులో భాగంగా సీహెచ్ పి42 మరియు పి23 వద్ద పైల్ క్యాప్ కాస్టింగ్తో సహా కాస్టింగ్ల కోసం ప్లాన్ చేయబడిన గిర్డర్ కాస్టింగ్ సన్నాహక పనులను పరిశీలించారు.
తదుపరి స్టాప్ కాస్టింగ్ యార్డ్ సిహెచ్.238  అక్కడ ఆమె 1100 టి కెపాసిటీ గల స్ట్రాడిల్ క్యారియర్ మరియు బ్రిడ్జ్ గ్యాంట్రీల వంటి భారీ పరికరాలను చూశారు.
గౌరవనీయ మంత్రి సందర్శించిన మరొక కాస్టింగ్ యార్డు సిహెచ్ 232  పూర్తి స్పాన్ గిర్డర్ను కాస్టింగ్ చేయడం, రెడీమేడ్ స్టీల్ ప్లాంట్  ప్లాంట్ ఆపరేషన్, స్టీల్ మరియు రింగ్/స్టిరప్ మేకింగ్ ప్లాంట్ను ఆటోమేటిక్ కటింగ్ మరియు పత్రి జిల్లా వల్సాద్ గ్రామంలో సిహెచ్ 197 నుండి 195 వరకూ ఉన్న వయాడక్ట్ పైర్లను తనిఖీ చేశారు.
గౌరవనీయులైన మంత్రి తన పర్యటనలో చివరగా దామన్ గంగా నది బ్రిడ్జి శంకుస్థాపన జరుగుతున్న ప్రదేశాన్ని కూడా సందర్శించారు.
అదనపు సమాచారం:
ఎంఏహెచ్ఎస్ఆర్ నిర్మాణ కార్యకలాపాల్లో కొన్ని ముఖ్యమైన అంశాలు:
- గుజరాత్ రాష్ట్రంలో  100% సివిల్ టెండర్లు భారతీయ కాంట్రాక్టర్లకు ఇవ్వబడ్డాయి.
- 98.6% భూమిని సేకరించారు మరియు మొత్తం 352కి.మీలో సివిల్ నిర్మాణ పనులు ప్రారంభమయ్యాయి.
- గుజరాత్ రాష్ట్రంలో , 98.6% భూమిని సేకరించారు మరియు మొత్తం 352 కి.మీలో సివిల్ నిర్మాణ పనులు ప్రారంభమయ్యాయి. మహారాష్ట్రలో 62% భూమిని సేకరించారు.
- పైల్స్, పునాదులు, పీర్స్, పైర్ క్యాప్స్, వయాడక్ట్ & స్టేషన్ల కోసం గిర్డర్ల కాస్టింగ్ & ఎరక్షన్పై పనులు గుజరాత్లోని 8 జిల్లాల గుండా వెళుతున్నాయి.
- 352 కి.మీలో జియోటెక్నికల్ ఇన్వెస్టిగేషన్ పని 325 కి.మీ పొడవులో పూర్తయింది.
- జియోటెక్నికల్ ఇన్వెస్టిగేషన్ చేయడం కోసం ఆసియాలోనే అతిపెద్ద జియోటెక్నికల్ ల్యాబ్ సూరత్లో అభివృద్ధి చేయబడింది.
- 110 కి.మీ పొడవునా పైల్స్, పైల్ క్యాప్స్, ఓపెన్ ఫౌండేషన్స్, వెల్ ఫౌండేషన్స్, పీర్స్, పీర్ క్యాప్స్ నిర్మాణ పనులు కొనసాగుతున్నాయి.
- 352 కి.మీలలో, 81 కి.మీ పొడవులో శంకుస్థాపన పూర్తయింది, 30 కి.మీ పొడవులో ఫౌండేషన్ పూర్తయింది మరియు 20 కి.మీ పొడవులో పీర్ పూర్తయింది.